การแทรกแซงจากต่างชาติในชุมชน

วิธีรายงานการคุกคามและการข่มขู่จากรัฐบาลต่างประเทศ

**FACTSHEET** / March 2023 **afp.gov.au**

**คำนำ**

## การแทรกแซงจากต่างประเทศเป็นภัยคุกคามร้ายแรงต่อประชาชน อำนาจอธิปไตยและความปลอดภัยของออสเตรเลีย ตลอดจนความมั่นคงของสถาบันระดับชาติของเรา ภัยคุกคามจากการแทรกแซงจากต่างประเทศไม่ได้จำกัดอยู่เพียงส่วนใดส่วนหนึ่งของชุมชนออสเตรเลียหรือกระทำโดยเพียงชาติเดียว ผู้กระทำการในต่างประเทศที่มุ่งร้าย (ประเทศที่กระทำการมุ่งร้ายต่อประเทศอื่น) กำลังสร้างและแสวงหาโอกาสที่จะแทรกแซงผู้มีอำนาจตัดสินใจของออสเตรเลียในทุกระดับของรัฐบาลและในหลากหลายภาคส่วน รวมถึง: สถาบันประชาธิปไตย การศึกษาและการวิจัย สื่อและการสื่อสาร โครงสร้างพื้นฐานที่สำคัญ และที่สำคัญที่สุดคือชุมชนพหุวัฒนธรรมและภาษา (CALD) ของเรา

**การแทรกแซงจากต่างชาติในชุมชน**

## การแทรกแซงจากต่างชาติในชุมชนหมายถึงการคุกคามและการข่มขู่ที่กำกับ ดูแล หรือมีการสนับสนุนทางการเงินโดยรัฐบาลต่างประเทศ และมุ่งเป้าไปที่ชุมชน CALD เพื่อก่อให้เกิดอันตรายและมีผลกระทบต่อวิถีชีวิตพหุวัฒนธรรมของออสเตรเลีย รัฐบาลต่างประเทศอาจแทรกแซงในชุมชนเพื่อวัตถุประสงค์หลายประการ:

* เพื่อปิดเสียงวิพากษ์วิจารณ์ของนโยบายภายในและภายนอกของรัฐบาลต่างประเทศ
* เพื่อสังเกตการณ์กิจกรรม (ออฟไลน์และออนไลน์) ของสมาชิกของกลุ่ม CALD
* เพื่อส่งเสริมมุมมองและนโยบายของรัฐบาลต่างประเทศ
* เพื่อให้ได้มาซึ่งข้อมูลเพื่อผลประโยชน์ของรัฐบาลต่างประเทศ
* เพื่อมีอิทธิพลโน้มน้าวต่อมุมมองและความคิดเห็นของประชากรในวงกว้าง

**การแทรกแซงจากต่างชาติในชุมชนอาจมาในหลายรูปแบบ**

## รวมถึง:

* การทำร้ายหรือขู่ว่าจะทำร้าย
* การแบล็กเมล์
* การลักพาตัว การกักขังโดยไม่ชอบด้วยกฎหมาย หรือการลิดรอนเสรีภาพ
* การสะกดรอยตามและการแอบเฝ้าดูทางกายภาพหรือทางอิเล็กทรอนิกส์ที่ไม่พึงประสงค์
* การบังคับบุคคลโดยการข่มขู่ครอบครัวหรือเพื่อนร่วมงานในต่างประเทศเพื่อบังคับให้ปฏิบัติตาม
* การรณรงค์เผยแพร่ข้อมูลเท็จทางสื่อสังคมออนไลน์เพื่อทำให้เสื่อมเสียชื่อเสียงของบุคคลหรือกลุ่มบุคคล

## ที่สำคัญคือ การที่จะถือเป็นการแทรกแซงจากต่างประเทศภายใต้กฎหมายอาญาปี ค.ศ. 1995 (เครือจักรภพ) ได้นั้น กิจกรรมนั้นจะต้องเชื่อมโยงกับรัฐบาลต่างประเทศหรือผู้ที่มีอำนาจ ในการประเมินความผิดทางอาญา หน่วยงานบังคับใช้กฎหมายอาจพิจารณาความผิดของรัฐหรือดินแดนของออสเตรเลียด้วย

**ใครคือเป้าหมาย**

## รัฐบาลต่างประเทศอาจมุ่งเป้าไปที่:

* ผู้ที่เคยเป็นชนชาตินั้นหรือยังเป็นอยู่ ที่อาศัยอยู่ในออสเตรเลีย
* นักเคลื่อนไหวทางการเมืองและสิทธิมนุษยชน
* ผู้ที่ต่อต้านนโยบายทางการเมือง
* นักข่าว
* ฝ่ายตรงข้ามทางการเมือง
* ชนกลุ่มน้อยทางศาสนาหรือชาติพันธุ์

**ข้าพเจ้าจะช่วยอะไรได้บ้าง**

## แม้ว่าการรายงานเกี่ยวกับการแทรกแซงจากต่างประเทศในชุมชนจะไม่มีการตอบสนองที่ชัดเจนจาก AFP ในทุกการรายงาน แต่การรายงานแต่ละครั้งจะช่วยสร้างภาพรวมของปัญหาที่กำลังเกิดขึ้น

## หากมีข้อกังวลและ/หรือกรณีการแทรกแซงจากต่างชาติในชุมชน ท่านสามารถรายงานได้ที่สายด่วนความมั่นคงแห่งชาติ (NSH).

* NSH ทำงานตลอด 24 ชั่วโมง 7 วันต่อสัปดาห์ และเป็นจุดศูนย์กลางในการติดต่อเพื่อรายงานข้อกังวลเกี่ยวกับความเป็นไปได้ในการแทรกแซงจากต่างชาติที่อาจเกิดขึ้นในชุมชน
* เจ้าหน้าที่ NSH จะรู้ว่าต้องทำอย่างไรกับข้อมูลที่ท่านให้ และหากเหมาะสม จะดำเนินการส่งต่อไปยังหน่วยงานบังคับใช้กฎหมายและหน่วยงานความมั่นคงเพื่อการประเมิน
* เจ้าหน้าที่ NSH ให้ความสำคัญกับทุกสายที่แจ้ง รวมถึงข้อมูลทั้งหมดที่ได้รับ
* เราทราบดีว่าการรายงานเรื่องที่เป็นข้อกังวลอาจถือเป็นเรื่องใหญ่ เราให้ความสำคัญกับสิทธิในความเป็นส่วนตัวของท่านอย่างจริงจัง โปรดแจ้งเจ้าหน้าที่หากท่านไม่ต้องการเปิดเผยตัวตน
* เนื่องจากเป็นข้อมูลที่ละเอียดอ่อน ท่านจะไม่ได้รับการแจ้งเกี่ยวกับผลการโทรหรือไปรษณีย์อิเล็กทรอนิกส์ของท่าน

## ข้อมูลที่ท่านให้อาจเป็นส่วนที่ขาดหายไปที่ทาง AFP ต้องการ เพื่อช่วยป้องกันการแทรกแซงจากต่างชาติในชุมชน.

## มีหลายวิธีในการติดต่อ NSH:

* โทร**: 1800 123 400**
  + จากนอกประเทศออสเตรเลีย: (+61) 1300 123 401
  + สำหรับผู้ใช้ TTY (ผู้ใช้ที่มีความบกพร่องทางการได้ยิน): 1800 234 889
  + **หากท่านต้องการล่าม โปรดโทรหาบริการแปลและล่ามที่หมายเลข 131 450 และขอให้โทรไปที่สายด่วนความมั่นคงแห่งชาติ**
* **ข้อความทางโทรศัพท์ (SMS)**
  + **กรุณาส่งข้อมูลของท่านผ่านทางข้อความ**ทางโทรศัพท์**มาที่** 0429 771 822
* **ไปรษณีย์อิเล็กทรอนิกส์**
  + **โปรดส่งข้อมูลของท่านผ่านทางไปรษณีย์อิเล็กทรอนิกส์ไปที่**: [hotline@nationalsecurity.gov.au](mailto:hotline@nationalsecurity.gov.au)
* **ไปรษณีย์:** 
  + **กรุณาส่งข้อมูลของท่านไปที่**:

National Security Hotline  
Department of Home Affairs  
PO Box 25  
Belconnen ACT 2616

**ทางเลือกอื่นในการรายงาน**

ท่านสามารถรายงานข้อกังวลของท่านผ่านช่องทางอื่น ๆ ตามความเหมาะสม

* eSafety ช่วยลบเนื้อหาออนไลน์ที่ไม่เหมาะสมอย่างร้ายแรง ท่านสามารถรายงานการคุกคามทางออนไลน์อย่างร้ายแรงต่อ eSafety Commissioner ได้ที่ [esafety.gov.au/report](http://www.esafety.gov.au/report).
* หากท่านรู้สึกว่าถูกข่มขู่หรือไม่ปลอดภัยไม่ว่าทางใด ท่านสามารถติดต่อ**:**
  + **ตำรวจ - ที่ 000 สำหรับภัยคุกคามในทันที**
  + **ตำรวจ - ที่ 13 14 44 เพื่อให้ตำรวจเดินทางไปยังที่เกิดเหตุกรณีในกรณีที่เหตุการ์ณนั้นไม่มีความเสี่ยงต่อชีวิต**
* ท่านสามารถรายงานอาชญากรรมเครือจักรภพต่อ AFP ผ่านแบบฟอร์มออนไลน์รายงานอาชญากรรมเครือจักรภพที่ [form.afp.gov.au/online\_forms/report\_a\_crime](https://forms.afp.gov.au/online_forms/report_a_crime) สำหรับข้อมูลเพิ่มเติมเกี่ยวกับสิ่งที่ถือว่าเป็นอาชญากรรมเครือจักรภพ โปรดดูที่ [afp.gov.au/contact-us/report-commonwealth-crime#What-is-a-Commonwealth-crime](https://www.afp.gov.au/contact-us/report-commonwealth-crime#What-is-a-Commonwealth-crime).

• สมาชิกในชุมชนสามารถรายงานกิจกรรมที่น่าสงสัยเกี่ยวกับการจารกรรมหรือการแทรกแซงจากต่างประเทศได้โดยการพูดคุยกับสมาชิกของ AFP โดยตรง (รวมถึงทีมประสานงานชุมชนของ AFP).

# ข้าพเจ้าจะคาดหวังอะไรได้บ้างจากการรายงานการแทรกแซงจากต่างชาติในชุมชน

AFP ไม่สามารถตรวจสอบทุกรายงานเกี่ยวกับการแทรกแซงจากต่างชาติในชุมชนได้ การโทรไปยัง NSH หรือการรายงานอาชญากรรมแต่ละครั้งจะได้รับการประเมินเป็นรายกรณีไป เพื่อพิจารณาว่ามีความผิดทางอาญาเกิดขึ้นหรือไม่ ผลของการรายงานรวมถึง:

* อาจไม่มีการตอบสนองเนื่องจากเรื่องนั้นไม่เป็นไปตามเกณฑ์ทางกฎหมายสำหรับตำรวจในการดำเนินการ
* AFP อาจดำเนินการตรวจสอบ
* หน่วยงานตำรวจหรือหน่วยงานอื่นของรัฐอาจเป็นผู้ดำเนินการกับเรื่องนี้

สำหรับการกระทำผิดที่เกิดขึ้นนอกประเทศออสเตรเลีย อาจมีข้อจำกัดในด้านการใช้เขตอำนาจศาล

**ประเภทของภัยคุกคาม**

## หากท่านถูกข่มขู่ต่อหน้า

* จดหรือบันทึกการข่มขู่ให้ตรงตามที่มีการสื่อสาร
* บันทึกรายละเอียดเกี่ยวกับบุคคลที่ข่มขู่ (ชื่อ เพศ ส่วนสูง น้ำหนัก ผมและสีตา เสียง เสื้อผ้า หรือลักษณะเด่นอื่น ๆ) ให้ได้มากที่สุด
* แจ้งความเรื่องการถูกข่มขู่กับตำรวจ

## หากท่านถูกข่มขู่ทางโทรศัพท์

* ถ้าเป็นไปได้ ให้ส่งสัญญาณให้คนอื่นที่อยู่ใกล้เคียงฟังและแจ้งตำรวจ
* บันทึกการโทรถ้าทำได้
* จดคำขู่ตามคำพูดทุกคำ
* เก็บสำเนาข้อมูลใด ๆ ที่แสดงหน้าจออิเล็กทรอนิกส์ของโทรศัพท์
* พร้อมพูดคุยรายละเอียดกับเจ้าหน้าที่ตำรวจ

## หากท่านถูกข่มขู่ผ่านวิธีการทางอิเล็กทรอนิกส์ รวมถึงทางข้อความ ข้อความส่งตรง/ส่วนตัว โซเชียลมีเดียหรือไปรษณีย์อิเล็กทรอนิกส์

* อย่าลบข้อความ
* พิมพ์ ถ่ายภาพ ถ่ายภาพหน้าจอ หรือเก็บสำเนาข้อมูลของข้อความ (หัวข้อเรื่อง วันที่ เวลา ผู้ส่ง ฯลฯ) อย่าลืมบันทึกหรือถ่ายภาพหน้าจอของข้อความที่ออกแบบมาให้เป็นข้อความชั่วคราว
* แจ้งตำรวจทันทีว่าท่านถูกข่มขู่.
* เก็บรักษาหลักฐานทางอิเล็กทรอนิกส์ทั้งหมด

เพื่อป้องกันตัวเองจากภัยคุกคามประเภทนี้ ให้ปฏิบัติตามคำแนะนำเหล่านี้:

• อย่าเปิดข้อความอิเล็กทรอนิกส์หรือไฟล์ที่แนบมาจากผู้ส่งที่ไม่รู้จัก

• อย่าสื่อสารบนโซเชียลมีเดียกับบุคคลที่ไม่รู้จักหรือไม่พึงประสงค์

• ตรวจสอบให้แน่ใจว่าการตั้งค่าความปลอดภัยบนอุปกรณ์/บัญชีของท่านได้รับการตั้งค่าการป้องกันในระดับสูงสุด

• อาชญากรไซเบอร์สามารถแทรกแซงอุปกรณ์อิเล็กทรอนิกส์ของท่านและเปิดเผยข้อมูลส่วนบุคคลได้

• ติดต่อสถาบันการเงินของท่านทันทีเพื่อป้องกันบัญชีของท่านจากการถูกโจรกรรมข้อมูลส่วนบุคคล

• ตั้งรหัสผ่านที่เดาได้ยากและอย่าใช้รหัสผ่านเดียวกันในหลายเว็บไซต์

• ตรวจสอบให้แน่ใจว่าแอปพลิเคชันป้องกันไวรัสและมัลแวร์เป็นเวอร์ชันล่าสุด

• อัปเดตระบบและซอฟต์แวร์ทุกครั้งที่ควรทำ

• ตั้งการเข้าถึงระบบโดยการใช้สองขั้นตอน

• สำรองข้อมูลอย่างสม่ำเสมอ

• เก็บอุปกรณ์มือถือของท่านอย่างปลอกภัย

• พัฒนาความคิดและความรู้ด้านความปลอดภัยทางไซเบอร์ของท่าน

• สำหรับข้อมูลเพิ่มเติม โปรดไปที่ cyber.gov.au